Poštovani,

Drago nam je što sto ste dio razmjene koju sprovodi **Pestalozzi Children's fondacija** ([www.pestalozzi.ch](http://www.pestalozzi.ch)) iz Švajcarske u saradnji sa **NVO Forum MNE** ([www.forum-mne.com](http://www.forum-mne.com)). **Pestalozzi Children's fondacija** radi u cijelom svijetu i trenutno je aktivna u 4 regije: centralna Amerika, jugoistočna Azija, istočna Afrika i jugoistočna Evropa. Konkretno u ovom programu *Interkulturalnih razmjena* svake godine učestvuje preko 1000 djece, mladih i odrsalih koji su im pratnja. Forum MNE ima 15 godina iskustva u omladinskom radu i organizaciji različitih programa za mlade ljude i djecu.

**VRIJEME I MJESTO ODRŽAVANJA:**

Na razmjeni iz Crne Gore će ove godine učestvovati **40 mladih ljudi (godišta 2001/2002) iz Gimnazije “Petar I Petrović Njegoš” u Danilovgradu i Gimnazije “25. maj” u Tuzima. Učesnici će zajedno sa supervizorima biti smješteni u Dječijem selu** u Trogenu (Švajcarska) u periodu od dvije nedjelje i to od **17. juna -03. jula 2019. godine.**

**PREVOZ:**

Djeca će putovati autobusima koji su opremljeni po evropskim standardima, a biće im obezbijeđeno osiguranje za period boravka u Švajcarskoj.

**KO BRINE O SIGURNOSTI DJECE:**

Sa djecom će u pratnji biti 6 supervizora iz Foruma MNE i iz škole, koji će nadgledati cjelokupni boravak djece i koji će se postarati za bezbjednost djece od polaska iz Crne Gore do povratka. Kontakt osoba je Jelena Fuštić, i možete je kontaktirati na broj telefona: 069 355 139.

**TROŠKOVI PUTA I BORAVKA:**

Najveći dio troškova snose **Forum MNE i Pestalozzi Children’s fondacija,** a od roditelja/staratelja se traži **učešće u iznosu od 100 eura,** kako bi se osiguralo da svi segmenti budu pokriveni.

**KAKAV JE PROGRAM KOJI PRATITE TOKOM DVIJE SEDMICE?**

Učenici će svakog dana učestvovati u radionicama neformalnog tipa na različite teme, kao što su interkulturalna komunikacija, prava djeteta, antidiskriminacija i tome sl. Takođe, djeca će dobiti prilku da i sami učestvuju u odabiru tema dijela programa. Tokom tog perioda će u istom selu biti i grupa od 40 djece iz Makedonije koji će zajedno sa djecom iz Crne Gore pratiti određene djelove programa. Po povratku u Crnu Goru, sva djeca će imati zadatak da u svojim zajednicama, sa svojim vršnjacima, realizuju neku aktivnost kako bi sa njima podijelili naučeno tokom razmjene u Švajcarskoj.